Tamaceq (neɣ tatergit), d tantala tamaziɣt ay ssawalen Yimuhaɣ (Imaziɣen n tlemmast n Uneẓruf Ameqran). Isem n tmaceq yekka-d seg ""tamaziɣt"". Tamaceq tebḍa d tintalyin, yerna tettemgerrad deg tama ɣer tayeḍ. Tamaceq n Uhaggaṛ (tin umi ɣɣaren tahaggaṛt neɣ tamaheɣt), ssawalen-tt deg wenẓul n Ldzayer. Tamaceq ssawalen-tt deg Mali g Uẓawad, ma d tamajeq ssawalen-tt deg Nijir. Tantala-a mazal tettwaru ar ass-a s ugemmay n tfinaɣ, maca, deg Nijir ed Mali, llan wid ay tt-yettarun s ugemmay alatini. Tamaceɣt ssawalen-tt daɣen deg Libya akekd Burkina Faso, am wakken ay llan cwiṭ n Yimuhaɣ deg Nijirya ed Ččad.